b"\n_START_ARTICLE_\nStanislav Gali\xc4\x87\n_START_SECTION_\nCrims de guerra\n_START_PARAGRAPH_\nEl 1998 el Tribunal Penal Internacional per a l'antiga Iugosl\xc3\xa0via el va acusar per la seva responsabilitat individual amb c\xc3\xa0rrecs d'assassinat, actes inhumans, crims contra humanitat, atacs contra civils i violacions de les lleis i costums de la guerra. L'acusaci\xc3\xb3 va ser ajornada fins que Gali\xc4\x87 va ser detingut per unitats de la SFOR el 20 de desembre de 1999. El 5 de desembre de 2003 va acabar el seu judici amb una condemna de 20 anys de pres\xc3\xb3 com responsable dels bombardejos i franctiradors de Sarajevo. Gali\xc4\x87 va apel\xc2\xb7lar la sent\xc3\xa8ncia, per\xc3\xb2 el 30 de novembre de 2006 la seva apel\xc2\xb7laci\xc3\xb3 va ser rebutjada, i el Tribunal d'apel\xc2\xb7laci\xc3\xb3 va augmentar la seva condemna a cadena perp\xc3\xa8tua. El 15 de gener de 2009 va ser transferit a una pres\xc3\xb3 d'Alemanya per a complir la seva condemna."